ข่าวดี! “ปตท.-บางจาก” ลดราคาเบนซิน-แก๊สโซฮอลล์ 50 สต./ลิตร เว้นE85 ลง 30 สต. มีผลพรุ่งนี้
ข่าวดี! “ปตท.-บางจาก” ลดราคาเบนซิน-แก๊สโซฮอลล์ 50 สต./ลิตร เว้นE85 ลง 30 สต. มีผลพรุ่งนี้
10 ก.ย. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินรวมถึงแก๊สโซฮอล์ลง 50 สตางค์/ลิตร เว้น E85 ปรับลดลง 30 สตางค์/ลิตร ส่วนกลุ่มดีเซลคงเดิม มีผลตั้งแต่วันที่ 11 ก.ย. 63 เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ และปริมณฑลวันพรุ่งนี้ เป็นดังนี้ เบนซิน ออกเทน 95 ของ PTT Station อยู่ที่ลิตรละ 28.66 บาท, แก๊สโซฮอล์ 95 ลิตรละ 21.25 บาท, แก๊สโซฮอล์ 91 ลิตรละ 20.98 บาท, E20 ลิตรละ 19.74 บาท และ E85 ลิตรละ 17.74 บาท
ส่วนราคาน้ำมันกลุ่มดีเซลยังคงเดิม โดยน้ำมันดีเซล B7 อยู่ที่ลิตรละ 21.19 บาท , B10 ลิตรละ 18.19 บาท , B20 ลิตรละ 17.94 บาท ทั้งนี้ ราคาขายปลีกดังกล่าวยังไม่รวมภาษีบำรุงท้องถิ่น
 
